
[bookmark: _Hlk182492878]Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

Szombathely délkelet GPON lefedő hálózat engedélyezési terve
[bookmark: _Hlk184627363]A Magyar Telekom Nyrt. (1097 Budapest, Könyves Kálmán körút 36.) megbízásából a Teodolit Mérnöki Iroda Kft. (9330 Kapuvár, Erzsébet királyné utca 7.) kérelmet nyújtott be Szombathely Megyei Jogú Város Önkormányzatához a „Szombathely délkelet GPON lefedő hálózat” tárgyú munka engedélyezésére.
Mivel a településrészen nem lehet tisztán léges technológiával megvalósítani a lefedő hálózatot, a távközlési földkábel meglévő alépítménybe csőbe történő behúzással, és alépítmény-hálózat építéssel jár, amely kivitelezése zöldterület bontásával is jár. A tervezett nyomvonalat az 1. számú melléklet szemlélteti.
A kérelem szerint a városrész tervezési területén az alábbi utcák érintettek:
· Gábor Áron utca
· Hajdú utca
· Jászai Mari utca
· Jurisich Miklós utca
· Kazinczy Ferenc utca
· Kismarton utca
· Kodolányi János utca
· Kőrösi Csoma Sándor utca
· Móra Ferenc utca
· Nagy Lajos király utca
· Pásztor utca
· Rákóczi Ferenc utca
· Rumi út
· Szent Flórián körút
· Szent Gellért utca
· Szőllősi sétány
· Szőlős utca
· Taschler József utca
· Újvilág utca
· Vitéz utca
· Wälder Alajos utca

Az alépítmény-hálózat építése során a meglévő réz földkábelhálózat nyomvonalát követik. A tervben hagyományos, „N1” típusú megszakítókból és LPE40 csövekből álló hálózat kialakítása szerepel. Az útkeresztezéseknél az optikai kábeleket KPE110 védőcsőben vezetik át.
A tervező a légkábelek támszerkezeteken történő elhelyezésének tervezése során a Magyar Telekom Nyrt., valamint az E.ON Zrt. tulajdonában álló, már meglévő oszlopok igénybevételével is számolt. Az IQCAD Tervező Bt. által tervezett KIF hálózat szabványosítása során a gyengeáramú elektronikus hírközlő hálózat létesítése miatt oszlopcserék is szükségessé válnak. Ezen nyomvonalak azonossága miatt a Teodolit Mérnöki Iroda Kft. engedélyezési tervét is érintik. Az oszlopokon kifejtési pontokat alakítanak ki, biztosítva ezzel a későbbi bekapcsolások lehetőségét, így további légkábelek feszítésére várhatóan nem lesz szükség.
Jelen előterjesztés mellékleteként kizárólag a Teodolit Mérnöki Iroda Kft. mint megbízott által benyújtott engedélyezési tervdokumentáció kerül csatolásra. Az IQCAD Tervező Bt. mint fővállalkozó alkalmassá tételi tervét az előterjesztés nem tartalmazza.
Az alépítmény-hálózat nyomvonalának kialakítása során két helyszínen kellett figyelembe venni a favédelmi előírásokat. A tervezett nyomvonal ennek megfelelően kizárólag füvesített területet érint, fát, cserjét vagy egyéb fásszárú növényzetet nem.

Kérem Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

Szombathely, 2026. szeptember „          ”


	/: Horváth Soma :/


I.
Határozati Javaslat

…../2026. (IX.22.) VISB. sz. határozat

A Városstratégiai, Idegenforgalmi és Sport Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

A Bizottság hozzájárul ahhoz, hogy a Magyar Telekom Nyrt. beruházásában megvalósuló „Szombathely délkelet GPON lefedő hálózat engedélyezési terve” tárgyú munka keretében a távközlési hálózat fejlesztése az előterjesztés 1. számú mellékletében foglaltak szerint kivitelezésre kerüljön.

Felelős:		Dr. Nemény András polgármester
Horváth Soma, alpolgármester
Tóth Kálmán, a Városstratégiai, Idegenforgalmi és Sport Bizottság elnöke
		(a végrehajtás előkészítéséért:
		dr. Gyuráczné dr. Speier Anikó, a Városüzemeltetési és Városfejlesztési Osztály vezetője)
				
Határidő:	azonnal


II.
Határozati Javaslat

…../2026. (IX.23.) FKSZB. sz. határozat

A Fenntarthatósági és Klímastratégiai Szakmai Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján egyetért azzal, hogy a Magyar Telekom Nyrt. beruházásában megvalósuló „Szombathely délkelet GPON lefedő hálózat engedélyezési terve” tárgyú munka keretében a távközlési hálózat fejlesztése az előterjesztés 1. számú mellékletében foglaltak szerint kivitelezésre kerüljön.

Felelős:		Dr. Nemény András polgármester
Horváth Soma, alpolgármester
Németh Ákos, a Fenntarthatósági és Klímastratégiai Szakmai Bizottság elnöke
		(a végrehajtás előkészítéséért:
		dr. Gyuráczné dr. Speier Anikó, a Városüzemeltetési és Városfejlesztési Osztály vezetője)
				
Határidő:	azonnal

